จงเสนอไอเดีย 3 กลยุทธ์เด็ดที่ สามย่านมิตรทาวน์จับเทรนด์ ปั้นสู้ศึกรีเทลในปี 2020 คืออะไรบ้าง
ในปี 2020 ทางศูนย์การค้ามีกลยุทธ์ในการเพิ่มยอดผู้ใช้บริการอย่างต่อเนื่องผ่าน 3 กลยุทธ์ดังนี้

1. ขนทัพร้านค้าเปิดให้บริการที่นี่ที่เดียว (One and Only) สามย่านมิตรทาวน์ยังคงมุ่งเน้นไปที่ร้านค้าสายฟู้ด สายโนวเลจ พร้อมร่วมกันสร้างชุมชน “คลังอาหารและการเรียนรู้” ซึ่งทัพร้านอาหาร อาทิ ทิม ฮอร์ตัน (Tim Hortons) เชนร้านกาแฟแบรนด์ดังจากแคนาดา ดินส์ (Din’s) ร้านอาหารนีโอไต้หวัน เป็นต้น และสินค้าที่เกี่ยวข้องกับการทำอาหารครบวงจร ซึ่งการปรับเปลี่ยนสินค้าและบริการให้มีความทันสมัย เป็นทางเลือกในการช้อปปิ้งที่เหมาะสมกับผู้บริโภคยุคใหม่อยู่เสมอ

 2. ปั้นซิกเนเจอร์อีเวนท์ (Signature Event) ตอกย้ำแบรนดิ้งศูนย์การค้าขวัญใจทุกเพศ ทุกวัย หลังประสบความ สำเร็จจาก “ลานนมสามย่าน” สามารถเพิ่มยอดผู้ใช้บริการได้ถึง 100,000 คนต่อวันตอบโจทย์ด้วยรูปแบบการจัดงานที่ผู้ใช้ บริการสามารถแสดงตัวตนในด้านดี ทำให้เกิดกระแสพูดถึงในออนไลน์จนโด่งดังเป็น Talk of the Town ด้วยจุดเด่นที่เป็นกิจกรรมเฉลิมฉลองปราศจากแอลกอฮอล์ โดยมีอาหารคาวหวานที่มีส่วนผสมของนมเป็นซิกเนเจอร์ แต่ยังคงความบันเทิงตามเทศกาลช่วงเวลาเฉลิมฉลองเหมาะสำหรับทุกเพศทุกวัย นอกจากนี้ยังมีกิจกรรม Happy New Me ที่เปิดโอกาสให้ทุกคนได้เฉลิมฉลองเทศกาลปีใหม่ด้วยการเป็นคนที่ดีขึ้นให้กับตัวเอง ในปี 2020 ทางศูนย์การค้าได้เตรียมปั้นซิกเนเจอร์อีเวนท์อย่างต่อเนื่องอย่างน้อยไตรมาสละ 1 ครั้ง โดยเตรียมงบประมาณในส่วนนี้ถึง 200 ล้านบาท เป็นการแสดงออกให้เห็นว่าศูนย์การค้าให้ความสำคัญและมีเข้าใจกับลูกค้าทุกกลุ่มอย่างแท้จริง

3. ผนึกพาร์ทเนอร์ชั้นนำ (Mitr Partnership) ในช่วง 4 เดือนที่ผ่านมาสามย่านมิตรทาวน์ได้ผนึกพาร์ทเนอร์ชั้นนำ เกิดเป็นกิจกรรมต่างๆ มากมาย อาทิ สามย่านมิตรทาวน์-เอไอเอส ขนทัพ 5G ให้คนไทยได้สัมผัส กิจกรรมประกาศความพร้อมของการให้บริการ 5G พร้อมทัพพรีเซ็นเตอร์และกิจกรรมส่งเสริมการขายอัดแน่นตลอดกิจกรรม สามย่านมิตรทาวน์-อมรินทร์ กับการร่วมมือจัดมหกรรมนิยายนานาชาติ ครั้งที่ 1 งานบุ๊คแฟร์ที่รวบรวมหนังสือนิยายเอาไว้มากที่สุด สามย่านมิตรทาวน์-การีน่า Free Fire Pro League การแข่งขันลีกสำหรับมืออาชีพครั้งแรกของเกม Free Fire ที่จะเฟ้นหาสุดยอดฝีมือของประเทศไทย ซึ่งในปี 2020 นี้ทางศูนย์การค้ายังคงเปิดรับพาร์ทเนอร์ต่างๆ ที่สนใจจัดกิจกรรมที่จะเป็นผู้สร้างตำนานใหม่ให้กับสามย่านได้กลับมารุ่งเรืองอีกครั้งไปพร้อมๆ กัน ซึ่งขณะนี้ได้เริ่มมีการพูดคุยกับพาร์ทเนอร์แล้วหลายราย คาดว่าจะสร้างความคึกคักให้กับตลาดรีเทลให้น่าจับตามองยิ่งขึ้น